Corrie eth vaishèth damb un caminar segur e parièr, e ne en esparvèr, qu’ei er audèth mès leugèr, l’aurie acompanhat atau, corrent damb tanta velocitat, talhaue es ondades deth mar e amiaue a un baron qu’en conselh se retiraue as dius; eth quau auec era animositat aclapada fòrça còps, ja combatent damb es òmes, ja regant es temibles ondades, mès alavetz dormie placidament, desbrembat de tot patiment.